
	Na temelju članka 58. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) te članaka 46. i 82. Statuta Grada Rijeke („Službene novine Primorsko-goranske županije“ broj 24/09, 11/10, 5/13 i „Službene novine Grada Rijeke“ broj 7/14, 12/17, 9/18, 11/18-pročišćeni tekst, 2/20, 3/21 i 4/25) Gradsko vijeće Grada Rijeke, na sjednici________2026. godine,  donijelo je


ODLUKU
o prihvaćanju inicijative i prijedloga za izdvajanje dijela područja 
Mjesnog odbora Belveder i pripajanje Mjesnom odboru Kozala


Članak 1. 

	Prihvaća se inicijativa i prijedlog za izdvajanje dijela područja Mjesnog odbora Belveder i pripajanje Mjesnom odboru Kozala na način da se dio Ulice Silvija Bačića, i to kućni brojevi: 17, 19, 21, 22, 23, 23/A, 23/B, 25, 27, 29, 31, 33, 35, 37 i 39, izdvaja iz područja Mjesnog odbora Belveder te se pripaja području Mjesnog odbora Kozala.

Članak 2.

	Ova Odluka stupa na snagu osmoga dana od dana objave u „Službenim novinama Grada Rijeke“.

